Document ID: /roh_data/filtered/fineweb-2-filterrobots_roh.jsonl.gz/28886

A Cuira ha prendì la notg da venderdi sin sonda in giuven (18) cun permiss d’emprender l’auto dad in confamigliar. Ensemen cun quatter auters giuvens era el in viadi sin ina via laterala da Haldenstein in direcziun Oldis. En ina lunga storta a dretga ha el pers la controlla da l'auto. L'auto è glischnà sur via ora e collidà là vehementamain cun in distribuider d’electricitad. Tar quel accident è in (17) dals tschintg giuvens en l’auto vegnì blessà mortalmain.
Ina patruglia da la polizia da la citad ha registrà la notg las 02:30 l’accident ed ha immediatamain alarmà la polizia chantunala. In giuven levamain blessà è vegnì tgirà dad in team d’ambulanza. Uss investigheschian la procura publica e la polizia chantunala las circumstanzas exactas da l’accident concluda la polizia sia communicaziun.
RR novitads 14:00